Sevan
Sevan (armeenia keeles Սևան; 1935. aastani Jelenovka, vene keeles Еленовка) on kuurortlinn Armeenias Gegharkhunikhi maakonnas, Sevani järve põhjakaldal. Linn asub enam kui 1900 meetrit üle merepinna ulatuval kõrgendikul, 66 km kirdes Armeenia pealinnast Jerevanist ja 40 km põhjas maakonnakeskusest Gavarist. Asula sai alguse 1842. aastal Jelenovka-nimelise vene külana ning kandis seda nime 1935. aastani. Sevani ümbritseb Sevani rahvuspark, mis ulatub linna kirdeservast edelaservani, idas moodustab linna loodusliku piiri Sevani järv.